بقيت لاسقة فبلاصتي ماعرفت باش تبليت وهوا كيدور عندي الحركة والوقت كيتقالو فعيني وانا كنتسنى نشوف وجهو وهوا كيضوووووووووووووووووووور................!!!!!!!!!!!!!!!!! جاوجهي فوجهو ومصغر عينيه وهاز راسو وكيشووف فيا و يطلع ويهبط بشوية وانا مصدومة فيه؟!!!! عمري كنت عارفة ان افتخار عندو ولد قد هاكا بشرتو بيضاء شوية مايلة لسمورية و عينيه كوحل وشعر كحل داااكن وفمو مرسوم ولحية كحلة اما فورمتو لا توصف و اللي نقدر نقول انه بوقوووص بزااف بقيت واقفة يابسة فبلاصتي و عينيه فيهم الشر قرب مني بشوية ...حتى وقف قدامي قريب ليا و يديه فالجيب و كيشوووف فيا شوفة مخززة انا بقيت غير ساهية فيه و معجبة !!!بحال الا كان كيتسناني ؟!! ماهضر متكلم خرج بهدوء و خلاني واقفة و سد موراه الباب ...مافهمتش انا علاش كان كيشوف فيا دوك الشوفات و شنو كيقصد بيهم ..ماشي نضرة اعجاب و لاكن كان عاقد حجبانو وصافي .مشيت جلست فوق الناموسية و انا نتفكر الحلقة اللي فودني شكيت فيها تكون شي كاميرة ويكون كيشوفو كلشي بقيت جالسة كنفكر شنو غندير و كيفاش غنلقى الكارطة اللي قالو لي عليها و باش غنبدى و انا عاد مازدت ارتابكت ملي شفت نضال ..باينة فيه بحر غاارق و قليل الهضرة و كثير التفكير، وانا كندورها فراسي والهضرة ديال داك خونا اللي قاليا راه دكي وعنداك يحصلك.. دخل عليا واحد للبيت وقالي.. شوفي امدااام المحامي ديالك راه لتحت و عندو شي هضرة باغي يقولها ليييك(كيتبعكك فالهضرة) انا: (اول مرة نشوفو) واخا سيدي هانا هابطة(عبس عليا) هوا: انا ماشي سيدك الله يخليييك(كيتعوج) سميتي كرم و كيعيطو عليا كاراميل... انا: (غلباتني الضحكة) امم واخا السي كراميل هه انا هابطة(كنضحك فزك موصيبة قد السخط ...كترت الهم كضحك) تميت هابطة لقيت المحامي لتحت فصالة للكبيرة(على فكرة القصر ماشي بلدي ديزاين متطور و كلااااص ولونو دهبي و ابيض) جلست ... المحامي: مدام مروى سقراط انا جيت على التروة اللي خلا ليك المرحوم ..هاد التروة كانت ديالك كااااملة ولاكن فاش دابا بان ولدو راه شركتي نتي وياه التروة وماشي من حقك تاخدي كلشي ...تفاهمي نتي وياه على القسمة و كل واحد ياخد نصيبو.. انا سمعت هادشي مشا بيا القصر وجا وبقيت مصدومة و عاد مازادت تكفيات هاد القضية القضية الغامضة..